สถานีกลันตัน

สถานีกลันตัน (; รหัส: YL12) เป็นสถานีรถไฟฟ้ามหานครแบบยกระดับ ในเส้นทางสายสีเหลือง โดยยกระดับเหนือถนนศรีนครินทร์บริเวณเชิงสะพานข้ามคลองโคกวัด ในพื้นที่เขตสวนหลวง กรุงเทพมหานคร

กรณีชื่อสถานี 
ชื่อสถานีกลันตันเป็นที่ถกเถียงในโลกออนไลน์ช่วงเดือนมิถุนายน พ.ศ. 2565 เนื่องจากชื่อสถานีพ้องกันกับชื่อรัฐกลันตันในประเทศมาเลเซีย ทำให้ผู้ใช้อินเทอร์เน็ตบางส่วนออกความเห็นว่าไม่เหมาะสม อย่างไรก็ตาม ชื่อ "กลันตัน" เป็นชื่อที่เกี่ยวข้องกับชุมชนท้องถิ่นเนื่องจากในรัชสมัยพระบาทสมเด็จพระนั่งเกล้าเจ้าอยู่หัวได้มีการขุดคลองเชื่อมจากคลองแสนแสบไปยังคลองพระโขนงเพื่อไปรบกับญวน โดยใช้แรงงานจากมลายูและกลันตัน คลองเชื่อมดังกล่าวจึงได้ชื่อว่า "คลองกลันตัน" ซึ่งต่อมาชื่อเรียกคลองดังกล่าวสั้นลงเหลือเพียง "คลองตัน" ซึ่งเป็นย่านที่รู้จักกันในปัจจุบัน ชื่อคลองกลันตันยังคงปรากฏในพื้นที่ใกล้เคียง เช่น โรงเรียนคลองกลันตัน (มีสุวรรณอนุสรณ์) ซึ่งเป็นโรงเรียนในสังกัดสำนักงานเขตสวนหลวง เป็นต้น

ที่ตั้ง 
ถนนศรีนครินทร์ บริเวณเชิงสะพานข้ามคลองโคกวัด ในพื้นที่แขวงพัฒนาการ เขตสวนหลวง กรุงเทพมหานคร

แผนผังสถานี

รูปแบบสถานี 
ชานชาลาด้านข้าง (Station with Side Platform) กว้าง 20 เมตร ยาว 110 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors

ทางเข้า-ออก 
ประกอบด้วยทางขึ้น-ลงปกติ ได้แก่
 1 ศูนย์การค้าธัญญาพาร์ค (บันไดเลื่อน, ลิฟต์)
 2 สะพานข้ามคลองโคกวัด (ฝั่งขาออก) (ลิฟต์)
 3 สะพานข้ามคลองโคกวัด (ฝั่งขาเข้า) (ลิฟต์)
 4 ศูนย์บริการรถยนต์ Auto Villa (บันไดเลื่อน)

จุดรวมพลอยู่ที่ทางออก 2 บริเวณสะพานข้ามคลองโคกวัด (ฝั่งขาออก) และ ทางออก 4 ศูนย์บริการรถยนต์ Auto Villa

สิ่งอำนวยความสะดวก 
ลิฟต์ สำหรับผู้สูงอายุ และผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

เวลาให้บริการ

รถโดยสารประจำทาง 

 รถ ขสมก. สาย 11, 11 ปอ., 145, 145 เสริม, 206, 519
 รถเอกชนร่วมบริการ สาย 133, 3-21 (207), R26E
 รถสองแถว สาย 1013 (11)

สถานที่ใกล้เคียง 
 ศูนย์การค้าธัญญาพาร์ค ศรีนครินทร์
 อาคารโมเดิร์นฟอร์ม

อ้างอิง

แหล่งข้อมูลอื่น 
 โครงการรถไฟฟ้าสายสีเหลือง ช่วงลาดพร้าว-สำโรง เว็บไซต์อย่างเป็นทางการ

กลันตัน
กลันตัน
สิ่งก่อสร้างตั้งแต่ พ.ศ. 2566
ข้อโต้เถียงในประเทศไทย